Mysmenidae

Mysmenidae er en gruppe (familie) av edderkopper som tilhører undergruppen Entelegynae i gruppen Araneomorphae. Det er bare beskrevet litt over 100 arter, men det finnes adskillig flere i museumssamlinger rundt om i verden, disse vil trolig bli beskrevet i nær framtid.


== Utseende ==
Knøttsmå til små (0,6–3 mm), tettbygde edderkopper. I alle fall de fremre, midtre øynene, gjerne alle åtte, sitter på en uthevet knøl. Hos hannene er forkroppen gjerne ganske høy, og pedipalpene (sekundære kjønnsorganer) er store med en lang svøpe (embolus). Hannene har en kraftig pigg på det nest-ytterste leddet av frambeina. Hunnene har en litt hevet, mørk flekk på undersiden av låret på det første beinparet. Bakkroppen er stor og kuleformet, ofte grålig med hvite flekker.


== Levevis ==
Familien fører stort sett et skjult levevis, gjerne mellom løvstrø og på andre fuktige steder, noen arter i huler. De bygger ulike slads fangstnett, noen nett er ganske flate, andre nærmest kuleformede. Nettene er ganske små og kan finnes blant annet i hulrom mellom nedfallent løv. En del arter lever som kleptoparasitter i nettene til andre edderkopper.


== Utbredelse ==
Familien er utbredt i alle verdensdeler bortsett fra Australia. Det forekommer 6 arter i Europa: 4 i Mellom- og Sør-Europa, én på Madeira og én på Kanariøyene.


== Systematisk inndeling ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Entelegynae
Gruppe Orbicularia
Overfamilie Araneoidea
Familie Mysmenidae Petrunkevitch, 1928
Slekten Acrobleps Hickman, 1979 (Tasmania)
Slekten Anjouanella Baert, 1986 (Komorene)
Slekten Brasilionata Wunderlich, 1995 (Brasil)
Slekten Calodipoena Gertsch & Davis, 1936 (Mellom-Amerika, Karibia, Algerie)
Slekten Calomyspoena Baert & Maelfait, 1983 (Galápagos)
Slekten Iardinis Simon, 1899 (Nepal, India)
Slekten Isela Griswold, 1985 (Sør-Afrika)
Slekten Itapua Baert, 1984 (Paraguay)
Slekten Kekenboschiella Baert, 1982 (Ny-Guinea)
Slekten Kilifina Baert & Murphy, 1992 (Kenya)
Slekten Leviola Miller, 1970 (Angola)
Slekten Maymena Gertsch, 1960 (Mellom- og Sør-Amerika)
Slekten Microdipoena Banks, 1895 (USA til Paraguay, Afrika)
Slekten Mysmena Simon, 1894 (Middelhavsområdet, Oseania)- i Europa:
Mysmena gibbosa Snazell, 1986
Mysmena leucoplagiata (Simon, 1879)
Slekten Mysmenella Brignoli, 1980 (den palearktiske sone, Afrika, Oseania) – i Europa:
Mysmenella jobi (Kraus, 1967)
Slekten Mysmeniola Thaler, 1995 (Venezuela)
Slekten Mysmenopsis Simon, 1897 (USA til Peru)
Slekten Phricotelus Simon, 1895 (Sri Lanka)
Slekten Tamasesia Marples, 1955 (Samoa, Ny-Caledonia)
Slekten Taphiassa Simon, 1880 (Ny-Caledonia)
Slekten Trogloneta Simon, 1922 (USA, Europa, Kanariøyene) – i Europa:
Trogloneta canariensis Wunderlich, 1987 – Kanariøyene
Trogloneta granulum (Simon, 1922) – Mellom- og Sør-Europa
Trogloneta madeirensis Wunderlich, 1987 – Madeira


== Kilder ==
Fauna Europaea Web Service, utbredelsesdatabase for europeiske dyr


== Eksterne lenker ==
(en) Mysmenidae i Encyclopedia of Life 
(en) Mysmenidae i Global Biodiversity Information Facility 
(en) Mysmenidae hos Fauna Europaea 
(en) Mysmenidae hos Fossilworks 
(en) Mysmenidae hos ITIS 
(en) Mysmenidae hos NCBI 
(en) Kategori:Mysmenidae – bilder, video eller lyd på Wikimedia Commons 
Mysmenidae – detaljert informasjon på Wikispecies 
Tree of life, Mysmenidae.
Bilder av Trogloneta granulum Arkivert 27. januar 2010 hos Wayback Machine.